24.2.2022
SK
Úradný vestník Európskej únie
C 88/103
Hustota: Minimálna hustota výsadby vo viniciach je 5 000 koreňov na jeden hektár.
Vzdialenosť medzi radmi nesmie byť väčšia ako 2 metre a vzdialenosť medzi krami v tom istom rade nesmie byť menšia ako 0,80 metra.
Pravidlá rezu: Rez je povinný.
Vykonáva sa najneskôr v štádiu rozvinutých listov (fenologická fáza 9 podľa Lorenza).
Rez viniča sa vykonáva pomocou nasledujúcich techník: — rez na dva ťažne, dvojitý Guyotov rez alebo rez typický pre oblasť Médoc s najviac 5 očkami na ťažeň; — jednoduchý Guyotov rez a kombinovaný Guyotov rez s najviac 7 očkami na ker; — krátky rez na čapíky, štvorramenná vejárovitá palmeta alebo dvojramenný kordón s najviac 12 očkami na ker.
5.2.
Maximálne výnosy 1.
65 hektolitrov na hektár
6.
Vymedzená zemepisná oblasť Zber hrozna, vinifikácia, výroba a vyzrievanie vín sa uskutočňujú na území týchto obcí v departemente Gironde (zoznam je vypracovaný na základe úradného zemepisného kódexu z 1. januára 2021): Arcins, Arsac, Avensan, Bégadan, Blaignan-Prignac, Blanquefort, Castelnau-de-Médoc, Cissac-Médoc, Civrac-en-Médoc, Couquèques, CussacFort-Médoc, Gaillan-en-Médoc, Grayan-et-l’Hôpital, Jau-Dignac-et-Loirac, Labarde, Lamarque, Lesparre-Médoc, Listrac-Médoc, Ludon-Médoc, Macau, Margaux-Cantenac, Moulis-en-Médoc, Naujac-sur-Mer, Ordonnac, Parempuyre, Pauillac, Le Pian-Médoc, Queyrac, Saint-Aubin-de-Médoc, Saint-Christoly-Médoc, Saint-Estèphe, Saint-Germaind’Esteuil, Saint-Julien-Beychevelle, Saint-Laurent-Médoc, Saint-Médard-en-Jalles, Saint-Sauveur, Saint-Seurin-deCadourne, Saint-Vivien-de-Médoc, Saint-Yzans-de-Médoc, Sainte-Hélène, Salaunes, Soulac-sur-Mer, Soussans, Le Taillan-Médoc, Talais, Valeyrac, Vendays-Montalivet, Vensac, Le Verdon-sur-Mer et Vertheuil.
7.
Hlavné muštové odrody Cabernet franc N Cabernet-Sauvignon N Carmenère N Cot N – Malbec Merlot N Petit Verdot N
8.
Opis súvislostí Zemepisná oblasť kontrolovaného označenia pôvodu „Médoc“ sa nachádza v departemente Gironde na ľavom brehu rieky Garonne a takisto v departemente Gironde na sever od Bordeaux.
Táto vinohradnícka časť polostrova Médoc sa tiahne takmer 80 kilometrov od severu na juh a sotva viac ako desať kilometrov od východu na západ a rozprestiera sa na území 50 obcí.
Riečne okolie regiónu Médoc sa vyznačuje zmierňovaním sezónnych výkyvov a zrážkami, ktoré sú veľmi pravidelné na atlantické podnebie.
Hoci severná poloha zemepisnej oblasti spôsobuje, že podnebie je chladnejšie ako na juhu polostrova, zrážky sú menšie.
Uvedené klimatické faktory priaznivé pre vinohradníctvo sú vytvorené regulačným tepelným účinkom spôsobeným prítomnosťou Atlantického oceánu na západe a ústia rieky Gironde na východe.
Oceánske podnebie sprevádzané v niektorých rokoch výskytom jesennej tlakovej níže spojenej s dažďom alebo, naopak, horúcou a veľmi slnečnou neskorou jeseňou, je príčinou rozdielnej kvality jednotlivých ročníkov vína.
Vinohradnícka krajina, ktorá je výsledkom uvedených podmienok, sa vyznačuje nízkym reliéfom (3 – 50 m nad morom), ohraničeným na západe lesom a na východe ústím rieky Gironde.
Od juhu k severu sa postupne striedajú štrkové pahorky ohraničené vodnými jarkami „jalles“ a viac močaristé nevinohradnícke oblasti.